জন্মের জাল শংসাপত্র তৈরিতে রয়েছে বিহার যোগ! কলকাতা পুলিশের হাতে নতুন তথ্য

কলকাতা: জন্মের জাল শংসাপত্র তৈরিতে রয়েছে বিহার যোগ! ধৃতকে জেরায় এমন তথ্যই হাতে এল পুলিশের কাছে। জানা যাচ্ছে, বিহারে তৈরি হত ভুয়ো জন্ম সংশাপত্র। আর সেই সব কাজ করা হত মোটা টাকার বিনিময়ে। ইতিমধ্যেই এই ঘটনায় কলকাতা পুলিশের হাতে উঠে এসেছে লক্ষ্মণ কুমারের নাম। তাকে জিজ্ঞাসাবাদ করে উঠে এসেছে একাধিক তথ্য পুলিশের হাতে। আর ধৃত লক্ষ্মণ কুমারের কাছ থেকে উঠে এসেছে বিহার যোগের সম্ভাবনা। অভিযুক্তের সূত্র ধরেই এবার বিহারে অভিযান চালানোর সম্ভাবনা রয়েছে সিকিউরিটি কন্ট্রোল অর্গানাইজেশনের।

আরও পড়ুন: ইনজেকশন দেওয়ার পর কাঁপুনি-জ্বর, আচমকাই অসুস্থ ৮ প্রসূতি

সম্প্রতি কলকাতা পুলিশের পাসপোর্ট বিভাগের তরফ থেকে ৬ থেকে ৭ জন পাসপোর্ট আবেদনকারীর নথি যাচাই করার সময় উঠে আসে ভুয়ো জন্ম শংসাপত্রের বিষয়টি। আর ঘটনার খবর প্রকাশ্যে আসার পরেই তদন্তে নামে পুলিশ। আর তারপরেই লক্ষ্ণণ কুমারকে গ্রেফতার করা হয় কলকাতা পুলিশের সিকিউরিটি কন্ট্রোল অর্গানাইজেশনের তরফ থেকে। আর তাকেই তদন্ত করে ঘটনায় বিহার যোগের কথা উঠে আসে। পুলিশ সূত্রে জানা গিয়েছে, , জেরায় ধৃত লক্ষ্মণ দাবি করেছেন, তাঁর এক আত্মীয় বিহার থেকে টাকার বিনিময়ে এই জাল বার্থ সার্টিফিকেট তৈরি করিয়ে দিয়েছিল। আর এই তথ্য উঠে আসার পরেই বিহারে তদন্তে নামবে পুলিশ।

দেখুন অন্য খবর